Lav et referat af nedenstående tekst:

Tekst:
Når en flygtning gennemgår det såkaldte integrationsprogram er det med henblik på at blive en del af det danske samfund. Og en væsentlig brik i integrationspuslespillet er ifølge Dansk Arbejdsgiverforening, at flygtningene skal i job, så de får danske kolleger og bruger det danske sprog. En rundspørge blandt de mest succesfulde kommuner i Danmark peger entydigt på, at det er effektivt at samarbejde med lokale virksomheder. Kommunerne understreger, at det er vigtigt at få flygtningene hurtigt ud i virksomhederne for på den måde at blive en del af det danske arbejdsmarked. Andelen af flygtninge i job eller uddannelse svinger fra 4,2 pct. i Lolland Kommune til 56,3 pct. i Odsherred Kommune. Tallene angår flygtninge, der deltog i et integrationsprogram i perioden juli 2014 til juni 2015. De omtalte flygtninge ankom altså til Danmark for op til fire år. I Nordjylland topper Frederikshavn jobstatistikken med en beskæftigelsesprocent på knap 40, mens Brønderslev med sine 17% ligger omtrent på det halve af landsgennemsnittet.  (Aalborg er ikke medtaget i statistikken) Ifølge forsker ved Rockwool Fonden Marie Louise Schultz-Nielsen kan den virksomhedsrettede indsats hjælpe flygtninge med at nedbryde nogle af de barrierer, som gør det svært at få job på lige fod med danskere. "Når flygtninge kommer ud i virksomhederne, så kan der hurtigt skabes en relation, til trods for at de ikke har et uformelt netværk. Samtidig kan flygtningene drage fordel af at få afklaret deres kvalifikationer direkte i virksomheden. Derfor kan denne tilgang være værd at afprøve for andre kommuner," siger Marie Louise Schultz-Nielsen.

Referat:
Ny undersøgelse fra DA viser, at der er store udfordringer med jobs til flygtninge i flere nordjyske kommuner.